**Bestyrelsens beretning april 2024 -april 2025**

Der skal ikke herske nogen tvivl om, at dette år for selskabet har været et meget specielt år.

Et år med glædelige begivenheder, hvor bl.a. to af vores bestyrelsesmedlemmer har fået barn – og derfor naturligt har måtte holde orlov fra bestyrelsesarbejdet.

Men året har også været præget af tristhed, da Birgit, fra vores bestyrelse, har været ramt af alvorlig sygdom og derfor har måtte trække sig fra bestyrelsesarbejdet.

Her var vi dog heldige, at Pia kunne træde til som suppleant.

Den nye konstellation i bestyrelsen har betydet, at Kirsten (vores formand) både har skulle udfylde rollen som formand og kasser, hvilket har trukket store veksler – og oven i det, så pådrog hun sig fornyelig en kraftig hjernerystelse. Og det er bl.a. derfor, at det er mig (Ruben), som bringer dette års beretning.

Kort fortalt har bestyrelsen haft et spændende, men travlt år.

Vi arbejder fortsat på at lave et 2-3 dages kursus til nyuddannede fysioterapeuter eller fysioterapeuter, som er nye inden for psykiatri og mental sundhed. Et kursus som overordnet skal klæde terapeuterne på med nogle af de grundlæggende tanker og principper inden for psykiatrisk fysioterapi. Håbet er at kunne trække forskellige undervisere ind, som kan præsentere forskellige tilgange og metoder ift. psykiatrisk fysioterapi.

Vi har som noget nyt også forsøgt at gå mere digitalt til værks, hvor vi på hjemmesiden har fået små E-learnings film omkring Psykiatrisk Genoptræning. Det er **Ester Krogh Petersen**, som har produceret de små film på baggrund af hendes arbejde som brobygger terapeut ved Psykiatrien i Slagelse. Det kan anbefales at tage et kig derinde.

Esther var også inviteret med til Danske Fysioterapeuters Fagkongres 2025. Her havde vi som selskab fået hele 3 sessioner med omkring psykiatri og mental sundhed.

Bl.a.:

* En specialist talk med Lene Nyboe med titlen ”Mission Impossible? Har fysioterapeuterne en selvfølgelig rolle i udredning og behandling af mennesker med psykisk lidelser. Og her var det klare budskab et rungende JA! Men at det også kræver, at vi fortsat gør opmærksom på os selv og sætte os grundigt ind i at forstå diagnostiske kriterier ud fra ICD-10.
* Den anden session vi havde var et kort symposium med titlen: ”Forskellige vinkler på behandling af psykiske lidelser. Her var der to fine oplæg af henholdsvis Birthe Kingo Christensen, som fortalte om ”Den fysioterapeutske indsats i et diagnose-specifikt F-act Team (psykose) og et oplæg af Christian Joern omkring ”Bevægelse bevæger – hvor lidt er nok” som omhandlede tilgangen til patienter med spiseforstyrrelser. Begge er fysioterapeuter ved Skejby Hospital.
* Slutteligt havde vi en Roud Table debat omkring psykiatriske genoptræningsplaner, hvor Lars Morsø, som er forsker ved Syddansk Universitet og tidligere nævnte Esther Krogh Petersen deltog med to kort oplæg til at sætte debatten i gang. Det var meget givtigt at få belyst både de barrierer som mange oplever ift. til psykiatriske genoptræningspaner, men også det kæmpe potentiale som fortsat er uudnyttet.
* Der var rigtig fin tilslutning til alle 3 arrangementer – og det er skønt at se hvordan psykiatri og mental fylder mere og mere i bevidstheden blandt fysioterapeuter og forskere.

Ift. til kurser har vi haft afholdt kurset: ” Fysioterapi i Psykiatrien” Oplægsholdere Susanne Sternberg og Anne Gretland. Der var 12 deltagere.

Vi ville også afholde en Temadag omkring Compassion 1. november 2024 med Helle Rønn, men desværre måtte vi aflyse dagen pga. for få tilmeldte. Den geografiske placering er taget til efterretning i bestyrelsen.

Vi får som selskab fortsat rigtig mange udpegninger til forskellige arbejdsgrupper. Særligt fra Sundhedsstyrelsen. En udpegning kan være mange ting.

* Meld gerne ind, hvis det har interesse.

En hilsen fra Jonna Jensen – i IOPTMH (International organisation of Physcical Therapy in Mental health). Se vedhæftet.

Deltagelse i Verdens Kongressen i Colombia. Ruben fortæller om de 3 dage.

Temaet for kongressen var ”Mental Health on the Move”.

Som et forsøg blev der lavet nogle små videoer fra Kongressen, som blev delt på Facebook. (Der blev givet positive tilbagemeldinger).

Slutteligt skal der lyde en stor tak til alle jer, der gør et kæmpe stykke arbejde ift. udpegninger og til alle de medlemmer, som giver en hånd med i andre opgaver, når i bliver spurgt.

Også en stor og hjertelig tak til en god og solid bestyrelse, som har løftet en kæmpe opgave i løbet af året – trods underbemanding og andre udfordringer. Vi ser frem mod et mere roligt 2025-2026.